 Ndị Ikpe 21  Ndị Izrel ṅụrụ iyi na Mizpa, sị: Ọ dịghị onye ọ bụla nime anyị ga-akpọnye Benjamin nwa ya nwaanyị ka ọ bụrụ nwunye ya.Ndị Izrel wee bịa na Betel ma nọdụ ọdụ nebe ahụ nihu ezi Chineke ruo ná mgbede ma nọrọ na-akwa ákwá nke ukwuu nolu dara ụda.Ha nọkwa na-asị: Jehova bụ Chineke Izrel, gịnị mere ihe a ji mee nIzrel, na otu ebo agakwaghị adị nIzrel taa?O wee ruo nechi ya na ndị mmadụ biliri nisi ụtụtụ wee wuo ebe ịchụàjà nebe ahụ ma chụọ àjà nsure ọkụ na àjà udo.Ụmụ Izrel wee sị: Ònye nime ebo niile nke Izrel bụ onye na-abịaghị nọgbakọ a nihu Jehova, nihi na e nwere iyi dị ukwuu a ṅụrụ banyere onye na-abịaghị nihu Jehova na Mizpa, sị, Ka e gbuo ya.Ụmụ Izrel wee malite inwe mwute nihi Benjamin nwanne ha. Ha wee sị: Taa, e bipụwo otu ebo nIzrel.Olee ihe anyị ga-emere ndị ikom fọdụrụnụ ka ha wee nweta nwunye, ebe ọ bụ na anyị ejiriwo Jehova ṅụọ iyi na anyị agaghị akpọnye ha nke ọ bụla nime ụmụ anyị ndị inyom ka ha lụwa?Ha wee gaa nihu ịsị: Olee ebo Izrel nke na-abịaghị na Mizpa nihu Jehova? Ma, lee! ọ dịghị onye si Jebesh-gilied nke bịara nọgbakọ a.Mgbe a gụrụ ndị mmadụ ọnụ, lee! ọ dịghị onye ọ bụla bi na Jebesh-gilied bịaranụ.Nihi ya, nzukọ ahụ zipụrụ puku mmadụ iri na abụọ netiti ndị kasị bụrụ dike nebe ahụ wee nye ha iwu, sị: Gaanụ, jirikwanụ ihu mma agha gbuo ndị bi na Jebesh-gilied, ọbụna ndị inyom na ụmụntakịrị.Nke a bụ ihe unu ga-eme: Gbuonụ nwoke ọ bụla na nwaanyị ọ bụla ya na nwoke dinatụworo.Otú ọ dị, ha nwetara netiti ndị bi na Jebesh-gilied narị ụmụ agbọghọ anọ, ndị na-amaghị nwoke, ndị ha na nwoke na-enwetụbeghị mmekọahụ site niso nwoke dinaa. Ha wee kpọta ha nebe ha mara ụlọikwuu na Shaịlo, nke dị nala Ke.Nzukọ ahụ dum wee zipụ ozi gwa ụmụ Benjamin nọ na nkume dị elu nke Rimọn ka e mee udo.Benjamin wee lọta noge ahụ. Ha wee kpọnye ha ndị inyom ha hapụrụ ndụ nime ndị inyom Jebesh-gilied; ma ha enwetaghị mmadụ ole zuuru ha.Ndị Izrel wee nwee mwute nihi Benjamin, nihi na Jehova emewo ka nkewa dịrị netiti ebo niile nke Izrel.Ndị okenye nzukọ ahụ wee sị: Olee ihe anyị ga-eme ka ndị ikom fọdụrụnụ nweta nwunye, nihi na a lawo ụmụ nwaanyị niyi na Benjamin?Ha wee sị: Ndị Benjamin fọrọ ndụ kwesịrị inweta ihe nketa, ka a ghara ikpochapụ otu ebo nIzrel.Ma anyị agaghị akpọnye ha ụmụ anyị ndị inyom ka ha lụwa, nihi na ụmụ Izrel aṅụwo iyi, sị, Onye a bụrụ ọnụ ka onye ga-ekenye Benjamin nwunye bụ.Nikpeazụ, ha sịrị: Lee! E nwere ememme a na-emere Jehova site nafọ ruo nafọ na Shaịlo, nke dị nebe ugwu Betel, nebe ọwụwa anyanwụ nke okporo ụzọ si Betel gbagoo Shikem, nke dị nebe ndịda Lebona.Ha wee nye ụmụ Benjamin iwu, sị: Gaanụ zoo nubi vaịn.Lewenụ anya, mgbe ọ bụla ndị inyom Shaịlo ga-apụta ite egwú a na-agba gburugburu na-ete, unu ga-esi nubi vaịn mapụta, onye ọ bụla ga-eburu otu nime ndị inyom Shaịlo, unu ga-alakwa nala Benjamin.Ọ ga-erukwa na ọ bụrụ na nna ha ma ọ bụ ụmụnne ha abịa isesa anyị okwu, anyị onwe anyị ga-asịkwa ha, Biko, meerenụ anyị amara nihi ha, nihi na onye ọ bụla nime anyị enwetaghị nwunye site nagha, nihi na ọ bụghị unu kpọọrọ ha kpọnye ha nke ga-eme ka iyi unu ṅụrụ jide unu.Ụmụ Benjamin wee mee nnọọ otú ahụ, ha wee buru ụmụ nwaanyị ole ha dị, netiti ndị inyom na-ete egwú, bụ ndị ha buuru nike; e mesịa, ha laghachiri nihe nketa ha ma wuo obodo dị iche iche wee biri nime ha.Ụmụ Izrel wee si nebe ahụ lasasịa noge ahụ, onye nke ọ bụla nebo ya nakwa nezinụlọ ya; ha wee si nebe ahụ laa, onye nke ọ bụla nihe nketa ya.Noge ahụ, e nweghị eze nIzrel. Onye ọ bụla na-eme ihe dị ya mma. 